

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Lūdzu iekļaut teritorijas attīstības komitejas sēdēs

Lēmuma projekts

**Par Limbažu novada pašvaldības domes saistošo noteikumu “Nolikums par licencēto makšķerēšanu un vēžošanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)” nodošanu sabiedrības viedokļa noskaidrošanai**

Ziņo Juris Graudiņš

2023.gada 27.jūnijā Limbažu novada pašvaldībā saņemts biedrības Svētupes aizsardzības biedrība” iesniegums ar lūgumu apstiprināt jaunus saistošos noteikumus par licencēto makšķerēšanu un vēžošanu Svētupē un Jaunupē, kur apvienoti 2 esoši nolikumi: “Nolikums par licencēto vēžošanu Svētupes posmā Limbažu novada administratīvajā teritorijā” un “Nolikums par licencēto makšķerēšanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)”.

2022. gada 28. aprīlī apstiprināti Limbažu novada pašvaldības domes saistošie noteikumi Nr. 23 “Nolikums par licencēto vēžošanu Svētupes posmā Limbažu novada administratīvajā teritorijā” un 2022. gada 26. maijā apstiprināti Limbažu novada pašvaldības domes saistošie noteikumi Nr. 27 “Nolikums par licencēto makšķerēšanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)”, kuri ar jauno saistošo noteikumu spēkā stāšanos tiks apvienoti un zaudēs spēku.

Saskaņā ar Zvejniecības likuma 10.panta piekto daļu *pašvaldība izdod saistošos noteikumus par licencēto makšķerēšanu, licencēto vēžošanu vai licencētajām zemūdens medībām tās administratīvajā teritorijā esošajos ūdeņos, ja saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām šajos ūdeņos paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm).*

Ministru kabineta 2015.gada 22.decembra noteikumos Nr.799 „Licencētās makšķerēšanas, vēžošanas un zemūdens medību kārtība” noteikta licencētās makšķerēšanas un vēžošanas kārtība, tajā skaitā un ne tikai, licencētās makšķerēšanas un vēžošanas organizētāja pienākumi, nolikuma izstrādes kārtība, maksa par licencēm un maksas samazināšanas noteikumi.

Pašvaldību likuma 46. panta trešā daļa nosaka, ka *saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā*.

Pamatojoties uz Zvejniecības likuma 10.panta piekto daļu, Ministru kabineta 2015.gada 22.decembra noteikumu Nr.799 „Licencētās makšķerēšanas, vēžošanas un zemūdens medību kārtība” 9. punktu, Pašvaldību likuma 10.panta pirmās daļas 1.punktu, 44.panta otro daļu un 46. panta trešo daļu, **atklāti balsojot: PAR - \_\_\_, PRET -\_\_\_**, **ATTURAS –\_\_\_\_\_**, komiteja **NOLEMJ:**

1. Nodot Limbažu novada pašvaldības domes saistošos noteikumus “Nolikums par licencēto makšķerēšanu un vēžošanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)” sabiedrības viedokļa noskaidrošanai.
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Limbažu novada pašvaldības aģentūras “LAUTA” Limbažu novada publisko ūdeņu apsaimniekošanas nodaļai “Alda” pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Limbažu novada pašvaldības aģentūras “LAUTA” Limbažu novada publisko ūdeņu apsaimniekošanas nodaļai “Alda” pēc lēmuma projekta 3.punktā minēto viedokļu apkopošanas, atkārtoti vērsties Teritorijas attīstības komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Nolikums par licencēto makšķerēšanu un vēžošanu Svētupes upes posmā un Jaunupē Limbažu novada administratīvajā teritorijā (posms „SVĒTUPE -JAUNUPE”)” paskaidrojuma rakstu (pielikumā).
6. Kontroli par lēmuma izpildi uzdot Limbažu novada pašvaldības izpilddirektoram.

Lēmumu nosūtīt: Sabiedrisko attiecību nodaļai, Limbažu novada pašvaldības aģentūras “LAUTA” Limbažu novada publisko ūdeņu apsaimniekošanas nodaļai “Alda”, biedrībai „Svētupes aizsardzības biedrība” - svetupes.ab@inbox.lv.